สัมภาษณ์คุณกานต์ ตระกูลฮุน เกี่ยวกับการประชุมสภาธุรกิจโลก ที่กรุงวอชิงตัน
คุณกานต์ ตระกูลฮุน กรรมการผู้จัดการใหญ่ บริษัท SCG หรือเครือซีเมนต์ไทย ซึ่งได้มาประชุมสภาธุรกิจโลก ที่กรุงวอชิงตันได้ให้สัมภาษณ์ เกี่ยว
ที่ประชุมมุ่งเน้นประเด็นปัญหาหลัก 4 ประการด้วยกัน คือสิ่งแวดล้อมและก๊าซเรือนกระจก การใช้ทรัพยากรธรรมชาติให้คุ้มค่า ความปลอดภัยและสุขอนามัยของพนักงานผู้ปฎิบัติงาน ตลอดจนผู้รับเหมาและคู่ธุรกิจและผลกระทบต่อชุมชนรอบกิจการโรงงาน กรรมการผู้จัดการใหญ่ SCG หรือเครือซิเมนต์ไทย ระบุว่า SCG ได้ให้ความสำคัญในด้านสิ่งแวดล้อมเป็นอย่างมากมาตลอด และเน้นว่า ในเรื่องของการดำเนินธุรกิจต้องมีความสมดุล ทั้งทางด้านเศรษฐกิจ สังคมและสิ่งแวดล้อม จะมุ่งเอาประโยชน์เพียงเพื่อแสวงหากำไรอย่างเดียวไม่ได้ สภาธุรกิจโลก เพื่อการพัฒนาอย่างยั่งยืน ซึ่งเป็นองค์กรที่มุ่งเน้นด้านการดำเนินธุรกิจและสิ่งแวดล้อมที่ประกอบไปด้วยกรรมการผู้จัดการใหญ่จากบริษัทขนาดใหญ่ทั่วโลก 200 บริษัท มีกรอบการทำงานและวัตถุประสงค์ ตรงกับSCG ทาง SCG จึงได้ร่วมเป็นสมาชิก สภาธุรกิจโลกเพื่อการพัฒนาอย่างยั่งยืน มาเป็นเวลาเกือบ 10 ปีแล้ว รับฟังบันทึกการสัมภาษณ์จากคุณชนิดา อังคณารักษ์